Source: https://www.riigiteataja.ee/akt/106092019011?tegevus=salvesta-link
Timestamp: 2019-10-16 07:42:26+00:00
Document Index: 5399457

Matched Legal Cases: ['§ 3', '§ 6', '§ 12', '§ 14', '§ 5', '§ 19', '§ 3', '§ 2', '§ 8', '§ 6', '§ 8', '§ 2', '§ 32', '§ 2', '§ 2', '§ 27', '§ 30', '§ 30', '§ 10', '§ 12', '§ 14']

Kalapüügi- ja vesiviljelustoodete töötlemise energia- ja ressursisäästlikumaks muutmise toetus – Riigi Teataja
Kalapüügi- ja vesiviljelustoodete töötlemise energia- ja ressursisäästlikumaks muutmise toetus - sisukord
§ 3 Toetuse suurus ja omafinantseeringu minimaalne määr
§ 6 Hinnapakkumus
§ 12 Toetuse saaja kohustused
§ 14 Määruse muutmine
RT I, 06.09.2019, 11
Vastu võetud 15.05.2017 nr 41
RT I, 20.05.2017, 5
jõustumine 23.05.2017
25.02.2019 RT I, 05.03.2019, 1 08.03.2019
Määrus kehtestatakse kalandusturu korraldamise seaduse § 5 lõike 1 ja § 19 lõike 1 alusel.
Määruses kehtestatakse „Euroopa Merendus- ja Kalandusfondi rakenduskava 2014–2020ˮ (edaspidi rakenduskava) meetme „Kalapüügi- ja vesiviljelustoodete töötlemineˮ raames kalapüügi- ja vesiviljelustoodete töötlemise energia- ja ressursisäästlikumaks muutmise toetuse (edaspidi toetus) andmise tingimused ja kord.
(1) Toetust antakse Euroopa Parlamendi ja nõukogu määruse (EL) nr 508/2014 Euroopa Merendus- ja Kalandusfondi kohta ja millega tunnistatakse kehtetuks nõukogu määrused (EÜ) nr 2328/2003, (EÜ) nr 861/2006, (EÜ) nr 1198/2006 ja (EÜ) nr 791/2007 ning Euroopa Parlamendi ja nõukogu määrus (EL) nr 1255/2011 (ELT L 149, 20.05.2014, lk 1–66) artikli 69 lõike 1 punkti a alusel tegevuste eest, mis suurendavad energia- või ressursisäästlikkust kalakäitlemisettevõttes.
§ 3. Toetuse suurus ja omafinantseeringu minimaalne määr
(2) Toetuse maksimaalne suurus ühes taotlusvoorus taotleja kohta ei tohi olla suurem kui:
2) taotleja viimase kolme kinnitatud majandusaasta aruande keskmine müügitulu kalakäitlemise tegevusalal ja;
(1) Paragrahvi 2 lõikes 1 nimetatud tegevuse elluviimise korral on abikõlblikud kulud:
1) ressurssi säästva seadme soetamise ja kapitalirendi kulud;
2) ressurssi säästva seadme paigaldamise kulu;
3) kalakäitlemisehitise või kalalaevastiku segmenti 4S3 kantud kalalaeva pardal asuva kalapüügi- ja vesiviljelustoodete töötlemisruumi renoveerimis- ja ehituskulud kuni 150 000 eurot;
4) tootmisprotsessis ressursisäästliku info- ja kommunikatsioonitehnoloogia lahenduse soetamise ja paigaldamise kulu;
5) ettevalmistava töö raames tehtud kulu kuni 12 protsendi ulatuses toetatava tegevuse abikõlblikust maksumuses;
6) reovee eelpuhastuse ja jäätmete töötlemise seadme soetamise ja paigaldamise kulud;
[RT I, 05.03.2019, 1 - jõust. 08.03.2019]
7) Euroopa Parlamendi ja nõukogu määruses (EL) nr 517/2014 fluoritud kasvuhoonegaaside kohta ja määruse (EÜ) nr 842/2006 kehtetuks tunnistamise kohta (ELT L 150, 20.05.2014, lk 195–230) sätestatud eesmärkide ja nõuete täitmisega kaasnevad kulud.
(2) Lõikes 1 nimetatud abikõlblik kulu peab olema § 2 lõikes 1 nimetatud tegevuse elluviimiseks vajalik, mõistlik ja majanduslikult otstarbekas ning tehtud kooskõlas Euroopa Parlamendi ja nõukogu määruse (EL) nr 1303/2013 artikliga 65.
(3) Lõike 1 punktides 1–6 nimetatud kulu on abikõlblik, kui see on välja toodud energia- või ressursiauditi aruandes, mis vastab maaeluministri 14. veebruari 2017. a määruse nr 15 „Kalapüügi- ja vesiviljelustoodete käitlemisettevõtete energia- ja ressursiauditi tegemise toetusˮ §-s 10 sätestatud nõuetele.
1) käibemaks Euroopa Parlamendi ja nõukogu määruse (EL) nr 1303/2013 artikli 69 lõike 3 punktis c sätestatud juhtudel;
3) kinnisvara ostmise või rentimise kulu;
4) üld- ja tegevuskulud, kaasa arvatud rendi-, remondi-, kütuse-, palga-, koolitus-, side- ja veokulud;
6) kasutatud seadme ostmise, kapitalirendi ja paigaldamise kulud;
7) seadme paigaldamise kulud ilma ostmise või kapitalirendi kuludeta;
8) kindlustuskulud;
9) kapitalirendi makse, kui asja omandiõigus ei lähe toetuse saajale üle hiljemalt viimase toetusosa maksmiseks, kuid mitte hiljem kui 30. juuniks 2023;
10) tulumaksuseaduse § 8 tähenduses seotud isikute vahel sõlmitud tehinguga kaasnev kulu;
11) sõiduki soetamise või rendi kulud;
12) trahv, viivis ja muu rahaline karistus ning kohtukulud;
13) ettevalmistava töö raames tehtud toetuse taotluse dokumentatsiooni ettevalmistamise kulu, mille maksumus on üle 1500 euro;
14) Euroopa Parlamendi ja nõukogu määruse (EL) nr 508/2014 artiklis 11 nimetatud tegevuse elluviimise kulud.
§ 6. Hinnapakkumus
(1) Toetuse taotlemise korral küsib toetuse taotleja üksteisest sõltumatute ettevõtjate käest vähemalt kolm võrreldavat hinnapakkumust koos tehniliste tingimuste loeteluga, mis osutavad tehnilisele spetsifikatsioonile (edaspidi hinnapakkumus).
(2) Taotleja võib küsida alla kolme hinnapakkumuse, kui kolme hinnapakkumuse küsimine ei ole objektiivselt võimalik.
(3) Väljavalitud hinnapakkumus ei tohi olla põhjendamatult kõrge võrreldes tavaliselt sarnase töö või teenuse eest tasutava hinnaga. Taotleja ei pea valima odavaimat hinnapakkumust, kui see on objektiivselt põhjendatud.
(4) Taotleja ei või küsida hinnapakkumust endaga seotud isikult tulumaksuseaduse § 8 tähenduses.
(1) Toetust võib taotleda mikro-, väike- või keskmise suurusega ettevõtja Euroopa Parlamendi ja nõukogu määruse (EL) nr 1303/2013 artikli 2 punkti 28 tähenduses, kes tegeleb majandustegevusega kalakäitlemise tegevusalal (edaspidi koos taotleja).
(11) Kui taotleja taotleb toetust § 2 lõikes 1 nimetatud tegevuse elluviimiseks kalalaevastiku segmenti 4S3 kantud kalalaeva pardal asuva kalapüügi- ja vesiviljelustoodete töötlemisruumi kohta, peab tal olema kalapüügiseaduse § 32 lõikes 1 nimetatud kalalaeva kalapüügiluba kalapüügiks merel.
(12) Kalalaevastiku segmenti 4S3 kantud kalalaev, mille kohta § 2 lõikes 1 nimetatud tegevuse elluviimiseks toetust taotletakse, peab olema taotleja omandis või on taotleja kasuks seatud kasutusõigus või kasutusvaldus tähtajaga vähemalt viis aastat arvates viimase toetusosa väljamaksmisest.
(2) Kinnisasi, millele § 2 lõikes 1 nimetatud tegevuse elluviimiseks toetust taotletakse, peab olema taotleja omandis või peab sellele taotleja kasuks olema seatud hoonestusõigus, kasutusõigus või kasutusvaldus tähtajaga vähemalt viis aastat arvates viimase toetusosa väljamaksmisest. Hoonestusõiguse, kasutusõiguse või kasutusvalduse seadmise kanded peavad olema tehtud kinnistusraamatusse.
(3) Lõikes 2 nimetatud kinnisasjale peab olema tehtud nõuetekohane energia- või ressursiaudit, mis ei tohi olla vanem kui kolm aastat. Energia- või ressursiauditi tulemusel peab olema koostatud energia- või ressursiauditi aruanne, mis vastab maaeluministri 14. veebruari 2017. a määruse nr 15 „Kalapüügi- ja vesiviljelustoodete käitlemisettevõtete energia- ja ressursiauditi tegemise toetusˮ §-s 10 sätestatud nõuetele.
(4) Toetuse taotlemiseks esitab taotleja Põllumajanduse ja Registrite Informatsiooni Ametile (edaspidi PRIA) elektrooniliselt PRIA e-teenuse keskkonna kaudu järgmised andmed (edaspidi taotlus):
4) omafinantseeringut tõendav dokument;
5) kinnitus, et taotleja järgib Euroopa Parlamendi ja nõukogu määruse (EL) nr 508/2014 artikli 10 lõikes 1 nimetatud nõudeid ega ole pannud toime sama määruse artikli 10 lõikes 3 nimetatud pettust;
6) energia- või ressursiauditi aruanne;
7) toetatava tegevuse raames tehtavate investeeringute tegevuskava, milles sisalduvad energia- või ressursiauditi aruandes nimetatud energia- või ressursisäästu valikud ja valikute põhjendus;
8) ehitusloa ärakiri ja väljavõte ehitise põhiprojekti põhijoonistest, kus muu hulgas kajastuvad kavandatava ehitise asendiplaani, arhitektuuri, tehnosüsteemide ja välisvõrkude lahendused, ning väljavõte projekti seletuskirjast koos kooskõlastustega, kui toetatava tegevuse elluviimisel on vaja ehitusluba;
9) keskkonnamõju hindamise ja keskkonnajuhtimissüsteemi seaduse §-s 7 nimetatud tegevusloa ning keskkonnamõju hindamise aruande ärakiri, kui toetatava tegevuse elluviimiseks on vajalik keskkonnamõju hindamine;
10) uue jahutus-, külmutus- või isolatsioonisüsteemi tootjapoolsed tehnilised andmed või sertifikaat, milles on kirjas jahutus-, külmutus- või isolatsioonisüsteemi fluoritud kasvuhoonegaaside andmed.
(5) Toetuse taotlemiseks esitab taotleja PRIAle taotluse elektrooniliselt PRIA e-teenuse keskkonna kaudu selleks ettenähtud tähtajal. PRIA teatab taotluse esitamise tähtaja ametlikus väljaandes Ametlikud Teadaanded arvestusega, et teate avaldamise ja taotluse esitamise tähtaja alguse vahele jääks vähemalt 30 kalendripäeva.
(6) Toetuse taotleja peab vastama kalandusturu korraldamise seaduse § 27 lõikes 2 nimetatud nõuetele.
(2) PRIA hindab nõuetekohaseid taotlusi järgmiste hindamiskriteeriumite alusel:
1) tegevuse põhjendatus, mille puhul hinnatakse, kas tegevus suurendab taotleja ettevõtte energiatõhusust;
2) tegevuse kulutõhusus, mille puhul hinnatakse tegevuse eelarve selgust ja mõistlikkust ning omafinantseeringu suurust;
3) taotleja suutlikkus tegevus ellu viia, mille puhul hinnatakse taotleja kogemust kalapüügi- või vesiviljelustoodete käitlemise tegevusalal;
4) tegevuse mõju meetme eesmärkide saavutamisele, mille puhul hinnatakse, kas tegevus panustab meetme eesmärkide saavutamisse.
(3) Kui hinnatakse tegevuse põhjendatust, antakse hindepunkte järgmiselt:
1) null punkti, kui tegevuse raames tehtav investeering ei ole objektiivselt põhjendatud;
2) üks punkt, kui tegevuse raames tehtav investeering on objektiivselt põhjendatud;
3) kaks punkti, kui tegevuse raames tehtav investeering on objektiivselt põhjendatud ja tagab energia- või ressursiauditi kohaselt maksimaalse energia- või ressursisäästu.
2) üks hindepunkt, kui tegevuse elluviimise kulud on realistlikud võrreldes sama töö või teenuse turuhinnaga;
3) üks lisahindepunkt iga viie protsendi omafinantseeringu eest, mis ületab omafinantseeringu minimaalset määra.
1) null punkti, kui taotleja on tegutsenud kalapüügi- või vesiviljelustoodete käitlemise tegevusalal alla kolme aasta;
2) üks punkt, kui taotleja on tegutsenud kalapüügi- või vesiviljelustoodete käitlemise tegevusalal kolm kuni viis aastat;
3) kaks punkti, kui taotleja on tegutsenud kalapüügi- või vesiviljelustoodete käitlemise tegevusalal kuus kuni kümme aastat;
4) kolm punkti, kui taotleja on tegutsenud kalapüügi- või vesiviljelustoodete käitlemise tegevusalal üle kümne aasta.
(6) Kui hinnatakse tegevuse mõju meetme eesmärkide saavutamisele, antakse hindepunkte järgmiselt:
1) null punkti, kui tegevus ei panusta meetme eesmärkide saavutamisse;
2) üks punkt, kui tegevus panustab meetme eesmärkide saavutamisse energiaauditi aruandes nimetatud tegevuste kaudu;
3) kaks punkti, kui tegevus panustab meetme eesmärkide saavutamisse ressursiauditi aruandes nimetatud tegevuste kaudu.
(8) PRIA hindab nõuetekohaseid taotlusi ja koostab taotluste paremusjärjestuse, lugedes paremaks sellise taotluse, mis on saanud suurema koondhinde. Taotluse koondhinne saadakse hindepunktide liitmise teel. Võrdse koondhindega taotluste puhul eelistatakse varem esitatud taotlust.
(1) Nõuetekohase taotluse rahuldamise otsuse teeb PRIA kalandusturu korraldamise seaduse § 30 lõike 4 punkti 2 alusel ning taotluse rahuldamata jätmise otsuse teeb PRIA kalandusturu korraldamise seaduse § 30 lõikes 9 sätestatud alustel.
(3) PRIA teeb taotluse rahuldamise või rahuldamata jätmise otsuse 45 tööpäeva jooksul arvates taotluse esitamise tähtaja lõppemisest.
(3) Toetuse maksmiseks esitab toetuse saaja pärast toetatava tegevuse täielikku või osadena elluviimist ja selle eest täielikult või osadena tasumist PRIAle elektrooniliselt PRIA e-teenuse keskkonna kaudu maksetaotluse, mis sisaldab järgmiseid andmeid:
1) selle isiku väljastatud arve-saatelehe või arve ärakiri, kellelt taotleja tellis teenust, ning taotlejapoolset rahalise kohustuse tasumist tõendava maksekorralduse või pangakonto väljavõtte koopia;
2) tehtud töö või soetatud vara üleandmist-vastuvõtmist tõendava dokumendi ärakiri;
3) kapitalirendilepingu ja maksegraafiku koopia, juhul kui kapitalirendile andja ja toetuse saaja vahel on sõlmitud kapitalirendileping.
(4) Kuludokumendi või rahalise kohustuse tasumist tõendava maksekorralduse või pangakonto väljavõtte koopial näidatud tehingu sisu peab vastama arve väljastanud isiku hinnapakkumusele.
(5) Toetuse viimase osa väljamaksmise taotlemisel pärast toetatava tegevuse elluviimist peab ehitise kohta olema antud ehitise kasutusluba ehitusseaduses sätestatud juhtudel.
(6) Toetuse saaja võib maksetaotluse koos tõendavate dokumentidega esitada elektrooniliselt PRIA e-teenuse keskkonna kaudu kuni neljas osas ühe taotluse kohta.
(1) PRIA teeb toetuse maksmise või maksmisest keeldumise otsuse 25 tööpäeva jooksul arvates § 10 lõikes 3 nimetatud nõuetekohaste dokumentide saamisest.
§ 12. Toetuse saaja kohustused
(1) Toetuse saaja viib toetatava tegevuse ellu, sealhulgas esitab PRIAle kõik tehtava investeeringuga seotud kuludokumendid 18 kalendrikuu jooksul arvates taotluse rahuldamise otsuse tegemisest.
(2) Toetuse saaja jätkab toetuse abil soetatud investeeringuobjekti sihipärast kasutamist vähemalt viie aasta jooksul arvates viimase toetusosa maksmisest.
(3) Toetuse saaja kasutab toetust sihtotstarbeliselt ja mõistlikult ning kõige säästlikumal viisil, järgides toetatava tegevuse elluviimisel kalandusturu korraldamise seaduses ja selles määruses sätestatud asjakohaseid nõudeid.
(4) Toetuse saaja tagab, et toetatava tegevuse kulusid kajastavad kulu- ja maksedokumendid on tema muudest kulu- ja maksedokumentidest selgelt eristatavad.
§ 14. Määruse muutmine